**Voľné pracovné miesto :** konzervátor

**Slovenské banské múzeum v Banskej Štiavnici hľadá do tímu konzervátora**

Slovenské banské múzeum je príspevkovou organizáciou zriaďovateľa Ministerstva životného prostredia SR.

**Rámcová náplň práce:**

1. Samostatne vykonáva konzervovanie a ošetrenie zbierkových predmetov s aplikáciou zložitých metód a technologických postupov.
2. V spolupráci s odbornými pracovníkmi (kurátormi a kustódmi) robí odborný prieskum stavu zbierok, výber zbierkových predmetov na odborné ošetrenie, konzervovanie a reštaurovanie podľa ich stavu poškodenia a podľa potrebnosti.
3. V spolupráci s kurátormi zbierkových fondov vypracováva návrh na konzervovanie zbierkových predmetov.
4. O konzervovaní zbierkových predmetov vypracováva predpísanú písomnú a obrazovú dokumentáciu.
5. V rámci preventívnej starostlivosti o zbierkové predmety v spolupráci s odbornými pracovníkmi (kurátormi, kustódmi a lektormi) pravidelne monitoruje a vyhodnocuje svetelné a klimatické podmienky v depozitárnych a expozičných priestoroch múzea, o čom pravidelne týždenne informuje vedúcu oddelenia
6. Odporúča najoptimálnejšie uloženie ošetrených a zakonzervovaných zbierkových predmetov v rámci možností depozitárnych a expozičných priestorov múzea.
7. Pred začatím turistickej sezóny, spolu s ostatnými konzervátormi ošetrí a prekonzervuje všetky vyinštalované exponáty, ktorých stav si to vyžaduje.
8. V spolupráci s autormi, kurátormi a odbornými pracovníkmi múzea sa podieľa na realizácii a inštalácii trvalých expozícií a výstav múzea.

**Požadované minimálne kvalifikačné predpoklady a kritériá:**

* úplné stredné vzdelanie s maturitou (umelecké, špecializované na konzervovanie a reštaurovanie rôznych materiálov)

**Osobné spôsobilosti:**

* osobná integrita, občianska a morálna bezúhonnosť, schopnosť pracovať samostatne i v tíme, komunikatívnosť, rozvinuté interpersonálne zručnosti, zodpovednosť, spoľahlivosť, zanietenosť, práca s počítačom (word, excel)

**Predpokladaný termín nástupu: 1.6.2023 (**dohoda o presnom termíne možná)

**Druh pracovného pomeru:** hlavný pracovný pomer na dobu určitú – 2 roky

**Pracovný čas**: ustanovený týždenný pracovný čas – 37,5 hod.

**Miesto výkonu práce:** Slovenské banské múzeum v Banskej Štiavnici, možnosť telepráce

**Finančné ohodnotenie:** Plat bude určený podľa zákona 553/2003 Z.z.  o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov, podľa katalógu pracovných činností podľa prílohy č. 1) 10 - kultúra , platová trieda 5  v základnej stupnici platových taríf pri výkone práce vo verejnom záujme.

Základný plat bude stanovený podľa dosiahnutého vzdelania a odpracovaných rokov.

**Zamestnanecké výhody, benefity:**

1. pružný pracovný čas,
2. osobný príplatok,
3. príspevok na stravovanie,
4. pracovné voľno „CH“ 1 deň mesiac na deti do 10 rokov veku,
5. pracovné voľno „F“ 1 deň za štvrťrok na starostlivosť o rodičov,
6. priateľský kolektív.

**Zoznam požadovaných dokladov:**

1. Profesijný štruktúrovaný životopis.
2. Motivačný list.
3. Doklad o vzdelaní
4. Súhlas so spracúvaním osobných údajov v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov.

**Doklady zašlite na adresu:** Slovenské banské múzeum, Kammerhofská 2, 969 01 Banská Štiavnica

**Bližšie informácie**: +421 45 694 9411, [mzdy@muzeumbs.sk](mailto:mzdy@muzeumbs.sk), [www.muzeumbs.sk](http://www.muzeumbs.sk)

**Termín doručenie prihlášok : do 15.5.2023**